Pranešimas žiniasklaidai

*2014 m. birželio 27 d.*

**Valstybinis socialinis draudimas eurais**

Valstybinio socialinio draudimo fondo valdyba („Sodra“) svarbiausius statistinius duomenis pradėjo teikti ne tik litais, bet ir bendra Europos valiuta.

Atnaujintame „Sodros“ statistinių duomenų portale <http://atvira.sodra.lt> skelbiama informacija apie biudžeto pajamas ir išlaidas, pensijų, pašalpų ir kitų išmokų vidutinius dydžius, jų gavėjų skaičių, vidutines draudžiamąsias pajamas, apdraustųjų skaičių, draudėjus, jų įsiskolinimą ir kt.

Per penkis šių metų mėnesius „Sodros“ biudžeto pajamos skaičiuojant eurais sudarė 1,136 mlrd. (3,92 mlrd. Lt), o išlaidos – 1,346 mlrd. (4,65 mlrd. Lt). Penkių mėnesių biudžeto deficitas – 0,21 mlrd. (0,73 mlrd. Lt).

Per visus 2013 m. „Sodros“ biudžeto pajamos buvo 2,85 mlrd. eurų (9,84 mlrd. Lt), išlaidos – 3,22 mlrd. eurų (11,12 mlrd. Lt), o deficitas – 0,37 mlrd. eurų (1,28 mlrd. Lt).

Kiek daugiau nei prieš metus startavusio statistikos duomenų portalo atnaujinimas – vienas pirmųjų darbų, kuriuos „Sodra“ atliko besirengdama euro įvedimui.

Ruošiantis perėjimui prie naujos valiutos šiuo metu atnaujinama visa programinė įranga, baigiami reikalingi teisės aktų pakeitimai.

Valstybinio socialinio draudimo fondo valdybos

Klientų aptarnavimo metodikos ir informavimo skyrius

Tel. (8-5) 273 45 12